۲.جی اولوسلارآراسی تورک دونیاسی ایله‌تیشیم و اینجه‌صنعنت سمپوزیومو نیغده شهرینین عمر حالیص‌دمیر اونیوئرسیته‌سی ایله‌تیشیم فاکولته‌سینده نقاشی سرگیسی ایله باشلادی.
عمر حالیص‌دمیر اونیوئرسیته‌سی، تورک دونیاسی ژورنالیستلر فدراسیونو، تورک دونیاسی سینما وقفی و نیغده قازئتچیلر و یازارلار درنگینین ایش‌بیرلیگی ایله ۲.جی اولوسلارآراسی تورک دونیاسی ایله‌تیشیم و صنعت سمپوزیومو ۱۲-۱۴ می تاریخلری آراسیندا ۳ گون داوام ائد‌جک.
یوزه یاخین قاتیلیمچینین یئر آلدیغی سمپوزیومدا؛ آرالاریندا قازاقیستان، اؤزبکیستان، آذربایجان، بنگلادش و قوزئی قیبریس تورک جمهوریتینین ده اولدوغو اؤلکه‌لردن ۳۰دان چوخ بیلیم اینسانی یئر آلیر.
سمپوزیوملا باغلی بیلگی وئرن تورک دونیاسی قزئتچیلر فدراسیونو باشقانی، تورک دونیاسی مدنیت، اینجه‌صنعت و سینما وقفی باشقانی مندرس دمیر؛
"تورک دونیاسی قزئتچیلر فدراسیونو و تورک دونیاسی مدنیت، اینجه‌صنعت و سینما وقفی اولاراق ۶ ایلدیر بیر پروژه یئریدیریک. تورک دونیاسیندا ایله‌تیشیم و صنعت قونولارین‌دا، اؤزللیکله صنعت قونوسوندا بلگه‌سل فیلم فستیواللاری تشکیل ائدیریک. ایله‌تیشیم و قازئته‌چیلیک قونوسوندا سمپوزیوملار تشکیل ائدیریک. آماجیمیز تورک دونیاسیندا مدنیت، صنعت و قازئتچیلیک ایله باغلی علمی مقاله‌لر حاضرلاماق. چالیشمالاریمیزی گله‌جکده تورک دونیاسینا اؤیرنجیلر آراچیلیغی ایله یایماق" ایفاده‌لرینی ایشلتدی.
